„ Lét “ 13 ára stúlku hafa við sig samræði Rannsókn var hafin að frumkvæði foreldra stúlkunnarMynd úr safni 23 ára karlmaður var í gær dæmdur fyrir kynferðisbrot gegn 13 ára stúlku . Maðurinn játaði brotið sem átti sér stað í mars á þessu ári . Í Héraðsdómi Reykjavíkur var maðurinn dæmdur í eins árs skilorðsbundið fangelsi . Brotið sem maðurinn játaði , samkvæmt ákæru er að hafa „ látið A , þá 13 ára , hafa við sig samræði " Rannsókn málsins hófst að frumkvæði foreldra stúlkunnar daginn eftir atvikið . Þann sama dag var tekin skýrsla af manninum sem játaði brotið . Skýrsla var tekin af brotaþola í Barnahúsi hálfri annarri viku síðar . Fyrir dómi var lagt fram bréf barnalæknis sem hitti stúlkuna bæði fyrir og eftir atvikið . Í niðurlagi bréfsins segir : „ Í stuttu máli sagt : Kvíða - og þunglyndiseinkenni sem höfðu verið til staðar í langan tíma hjöðnuðu algjörlega með lyfja - og huglægri atferlismeðferð . Ný einkenni og annarrar tegundar sem falla undir áfallastreituröskun komu fram eftir meint kynferðislegt ofbeldi um mánaðamótin febrúar / mars 2010 og við síðasta eftirlit var greiningarskilyrðum enn fullnægt þó að ástandið væri skárra . " Fyrir hönd stúlkunnar var krafist 800 þúsund króna í miskabætur en í dómi kemur fram að sátt hafi náðst um að maðurinn greiði 600 þúsund krónur í bætur . Því kom sú krafa ekki til kasta dómara . Í dómi er tekið fram að maðurinn hefur ekki áður sætt refsingu . „ Hann hefur játað brot sitt greiðlega og var samvinnufús við rannsókn málsins . Brot hans er réttilega heimfært til refsiákvæðis í ákæru . Refsing er í samræmi við dómvenju og fyrirmæli 202. gr. hegningarlaga ákveðin fangelsi í tólf mánuði . Þar sem ákærði hefur játað brot sitt greiðlega , samþykkt að greiða bætur og ekki áður sætt refsingu þykir mega skilorðsbinda refsingu hans . Skilorðstími ákveðst þrjú ár , " segir þar .